./data/phi0474/phi048/phi0474.phi048.perseus-lat1.xml
M. Tullius Cicero
qua exposita scire cupio quaecausa sit, cur Zeno ab hac antiqua constitutione desciverit, quidnam horum ab eo non sit probatum; quodneomnem naturam conservatricem sui dixerint, an quodomne animal ipsum sibi commendatum, ut se et salvumin suo genere et incolume vellet, an quod, cum omnium artium finis is esset, quem natura maxime quaereret, idem statui debere de totius arte vitae, an quod,cum ex animo constaremus et corpore, et haec ipsa eteorum virtutes per se esse sumendas  an vero displicuit ea, quae tributa est animi virtutibus tanta praestantia? an quae de prudentia, de cognitione rerum,de coniunctione generis humani, quaeque ab eisdemde temperantia, de modestia, de magnitudine animi, deomni honestate dicuntur? fatebuntur Stoici haec omnia dicta esse praeclare, neque eam causam Zenonidesciscendi fuisse